Prevc satt ny verdensrekord
Det var knyttet store forventninger til Anders Fannemel i dagens skiflygningsrenn i Vikersund, etter at 23-åringen bare var 50 centimeter unna, den nå gamle, verdensrekorden på 246,5 meter i kvalifiseringen fredag. Men nordmannen klarte ikke det han drømte om.224,5 m: Thomas Hörl, Østerrike – - Planica 16. mars 2000 225 m: Andreas Goldberger, Østerrike – - Planica 18. mars 2000 227,5 m: Matti Hautamäki, Finland – - Planica 20. mars 2003 228,5 m: Matti Hautamäki, Finland - – Planica 22. mars 2003 231 m: Matti Hautamäki, Finland – - Planica 23. mars 2003 234,5 m: Bjørn Einar Romøren, Norge – - Planica 20. mars 2005 235,5 m: Matti Hautamäki, Finland – - Planica 20. mars 2005 239 m: Bjørn Einar Romøren, Norge – - Planica 20. mars 2005 243 m: Johan Remen Evensen, Norge – - Vikersund 11. februar 2011 246,5 m: Johan Remen Evensen – - Vikersund 11. februar 2011. 250 m: Peter Prevc, Slovenia - Vikersund 14. februar 2015 Kilde: NTB Det gjorde derimot Peter Prevc.Sloveneren fløy og fløy og landet på hele 250 meter. Ny verdensrekord og klar seier. Fannemel tok andreplassen, mens japanske Noriaki Kasai ble nummer tre. – Det var helt fantastisk. Da jeg så opp og så jeg hadde klart det. Jeg vet ikke hva dette betyr ennå, kanskje jeg skjønner det om noen dager, sier Prevc til NRK - ikledd en pappkrone i gull på hodet. Fannemel vartet også opp med en knallopp finaleomgangen. Han fløy ned til 238,5 meter og dagens nest lengste. Dommeren fra Østerrike ga 20 i stil og totalt endte den norske unggutten med 424,3 poeng. Men Prevc var i en egen klasse og verdensrekordhoppet ga ham totalt 438,8 poeng. Det er to år siden Johan Remen Evensen satt to verdensrekorder i samme bakke. – Det er bare å gratulere. Fantastisk, sier Evensen som kommentator hos NRK. – Det var et vanvittig hopp av Prevc. Det var helt fantastisk og bare å gratulere. Nå har noen hoppet 250 meter i Vikersund. Han er i god form nå, forteller Norges trener Alexander Stöckl og legger til at det kanskje går an å hoppe én eller to meter lenger, men «så er det slutt». LIVE: VG fulgte hopprennet i Vikersund.I førsteomgang fikk Fannemel god luft under skiene og strakk seg ned til 236 meter, og en klar ledelse etter at de 15 første hadde satt utfor. Bare Peter Prevc kunne tukte det - med et hopp på 237,5 meter fikk han 10,7 poeng mer enn Fannemel. – Jeg har tre kilometer i timen lavere fart. Det er et bra teknisk hopp, men jeg får ikke flydd skikkelig. Jeg får prøve å fly litt mer i andre omgang, sa Fannemel til NRK. Hele ti nordmenn tok seg videre til finaleomgangen og fire av dem lå blant de åtte beste. Andreas Stjernen leverte godt med sine 226 meter og lå på fjerdeplass. Kenneth Gangnes og Johann André Forfang kjempet også i toppen, med henholdsvis 220 og 210,5 meter i første omgang. De tre gjorde jobben også i finaleomgangen og Stjernen ble nest beste nordmann på en femteplass. Gangnes imponerte med sin sjuende plass. Forfang ble nummer 10.Allerede i prøveomgangen viste Fannemel gode taker og landet på 233 meter. Det fjerde lengste hoppet. Både Stjernen og Johann André Forfang viste seg også frem med henholdsvis 228,5 og 225,5 meter. Verre gikk det for Anders Jacobsen. I går fikk han enorme problemer ut fra hoppkanten og landet på 85 meter. Lørdag fikk han den samme rotasjonen og landet midt på kulen, fem meter lenger enn dagen før. I rennet ble det bedre, men med 180,5 og 189,5 meter havnet han langt ned på resultatlista. – Hoppene bar preg av noen dårlige, skumle runder. Grunnen til at jeg i det hele tatt ble med, var for å få noen litt bedre hopp. Det har gitt meg en støkk, sier Jacobsen til NRK. Etter samråd med trener Alexander Stöckl, står Jacobsen over morgendagens renn i Vikersund. Resultater, skiflygning Vikersund: 1. Peter Prevc (237,5/250 meter – 438,8 poeng ) 2. Anders Fannemel (236/238,5 meter – 424,5 poeng) 3. Noriaki Kasai (218,5/225 meter – 395,5 poeng) Norske: 5. Andreas Stjernen (226/212 meter - 375,9 poeng) 7. Kenneth Gangnes (220/211 meter - 367 poeng) 10. Johann André Forfang (210,5/206 meter - 353,9 poeng) 15. Tom Hilde (205,5/198 meter - 336,5 poeng) 18. Philip Sjøen (205/195,5 meter - 315,5 poeng) 19. Daniel André Tande (201,5/183 meter - 308,9 poeng) 21. Rune Velta (174,5/200 meter - 298,3 poeng) 23. Anders Jacobsen (180,5/189,5 meter - 292,2 poeng) 27. Ole Marius Ingvaldsen (181/ meter - 265,2 poeng) Joachim Ødegaard Bjøreng (145,5 meter) og Robert Johansson (148 meter) tok seg ikke til finaleomgangen.
Slovenske Peter Prevc (22) knuste verdensrekorden da han fløy ned til 250 meter i Vikersund. Anders Fannemel (23) ble nummer to.